Koncern (trhová ekonomika)

Koncern je ekonomický pojem, ktorý má viacero podobných (ale odlišných) definícií:
hospodárske spojenie (naďalej navonok právne samostatných) podnikov v dôsledku spoločného vedenia týchto podnikovWöhe 2007 str. 240; ; Konzen in: Woll 1992Český (ale nie slovenský) Obchodný zákonník obsahuje definíciu koncernu priamo v texte zákonníka: §66a(7): Jestliže jsou jedna nebo více osob podrobeny jednotnému řízení (dále jen "řízená osoba") jinou osobou (dále jen "řídící osoba"), tvoří tyto osoby s řídící osobou koncern (holding) a jejich podniky včetně podniku řídící osoby jsou koncernovými podniky. Není-li prokázán opak, má se za to, že ovládající osoba a osoby jí ovládané tvoří koncern. Jednotnému řízení lze podrobit osoby i smlouvou (dále jen "ovládací smlouva"). Ovládací smlouvu lze uzavřít i ve vztazích mezi ovládající osobou a jí ovládanými osobami.... Definíciu obsahuje aj nemecký Aktiengesetz v §18: Ak sú vládnuci [t.j. ovládajúci] a jeden alebo viacero závislých [t.j. ovládaných] podnikov spojené pod jednotným vedením vládnuceho podniku, tvoria koncern; jednotlivé podniky sú koncernové podniky. Podniky, medzi ktorými existuje ovládacia zmluva (...) alebo z ktorých je jeden začlenený do druhého (...), sa považujú za podniky pod jednotným vedením. O závislom podniku platí domnienka, že s vládnucim podnikom tvorí koncern.
(najširšia definícia:) hospodárske spojenie dvoch alebo viacerých (naďalej navonok právne samostatných) podnikov, ktoré v dôsledku tohto spojenia majú obmedzenú hospodársku samostatnosťkoncern in: Ovečková 1994; podobná definícia: podnik, ktorý sa skladá z aspoň dvoch právne samostatných členských [hospodárskych] podnikovDichtl, E., Issing, O.: Vahlens Wirtschaftslexikon, 1993, str. 1198Z hľadiska podnikového hospodárstva sa aj koncern, teda spojenie podnikov ako celok, niekedy označuje ako podnik - pozri napr.  .
hospodárske spojenie dvoch alebo viacerých (naďalej navonok právne samostatných) podnikov vytvorené na základe ovládacej zmluvy, t.j. zmluvy o spoločnom vedení týchto podnikov (toto sa nazýva aj zmluvný koncern)Konzern in: Woll 1992
definícia (typická pre staršie slovenské texty) zameraná na monopolné postavenie koncernu:
jedna z foriem kapitalistických monopolov združujúca rôznorodé, formálne samostatné podniky, v skutočnosti však závislé od určitej skupiny finančného kapitálukoncern. In: Malá encyklopédia Slovenska. 1. vyd. Bratislava : Veda, 1987. s. 238-239.; podobne napr. koncern in: Ekonomický slovník, 1986
zoskupenie právne samostatných podnikateľských jednotiek, ktoré sa usilujú o získanie a zlepšenie, ako aj o ekonomickú realizáciu, monopolne výsadného postavenia, a ktoré (na rozdiel od trustu) na seba technicky a technologicky nemusia nadväzovať (t.j. koncern sa na rozdiel od trustu opiera o diverzifikáciu); vzájomná spätosť podnikateľských jednotiek sa udržiava pomocou finančnej kontroly Michník, Ľ. et al.: Ekonomická encyklopédia: Slovník A - Ž , 1995

Jednotlivé podniky koncernu sa nazývajú koncernové podniky. 

Pôvod výrazu  
Termín v tomto ekonomickom význame vznikol v Nemecku (der Konzern) pred prvou svetovou vojnou.Niekedy sa uvádza (pozri napr. tu ), že vznikol počas prvej svetovej vojny, ale napr. tu  je jasne použitý v texte encyklopédie už v roku 1910. Nemecké slovo Konzern z čisto jazykového hľadiska pochádza z anglického slova concern (=podnik, obchodná spoločnosť, [obchodný] vzťah), ktoré sa zas do angličtiny dostalo cez francúzštinu z latinčiny (sloveso "concernere"). Význam nemeckého slova Konzern (a teda aj slovenského slova koncern) ale nie je zhodný s významom anglického slova concern - pozri nižšie.

Staršie definície 
Nemecká encyklopédia z roku 1910 spomína koncern takto: Ak sa spoja podniky prislúchajúce rôznym výrobným štádiám (napr. uhoľné bane a železiarne), je to kombinácia [teda hovoríme o tzv. kombinácii], ak sa účel kombinácie nedosiahne nadobudnutím samotných podnikov, ale akciových podielov, hovoríme o akciovej účasti, spoločenstve záujmov [záujmovom združení], koncerne, [či] skupine.Lueger, Otto: Lexikon der gesamten Technik und ihrer Hilfswissenschaften, zv. 8, Stuttgart, Lipsko 1910., str. 730-733 

Slovenský náučný slovník z roku 1932 definuje koncern ako spojenie priemyslových podnikov na základe úzkej vnútornej spolupráce s porušením samostatnosti členových podnikov. 

Podľa jednej definície z roku 1958 sa termín koncern pôvodne vzťahoval len na podniky z oblasti rovnakého výrobného procesu (čomu ale protirečí vyššie uvedený citát z roku 1910). Iná definícia z roku 1972 zdôrazňuje, že cieľom koncernu nie je monopolizácia konkrétneho trhu, ale spravidla vertikálna integrácia sektora podniku s ostatnými sektormi. 

Druhy 
Podľa spôsobu spojenia podnikov:
efektový koncern (=faktický koncern) - jeden podnik má taký majetkový podiel na druhom podniku (druhých podnikoch), že ho (ich) fakticky ovláda
zmluvný koncern - podniky sa slobodne zmluvne dohodnú, že upravia vzájomné hospodárske vzťahy spôsobom obmedzujúcim hospodársku samostatnosť jednej alebo viacerých zmluvných strán
koncern vytvorený začlenením

Podľa vnútornej štruktúry:
jednostupňový koncern - žiadna z dcérskych spoločností nemá ďalšie dcérske spoločnosti
viacstupňový koncern - aspoň jedna z dcérskych spoločností má ďalšie dcérske spoločnosti

Podľa druhu spájanej výroby resp. hospodárskych cieľov:Wöhe 2007; Wöhe 1981
vertikálny koncern - spojenie podnikov z rôznych výrobných stupňov (cieľ je zabezpečenie odberateľských a dodávateľských kanálov)
horizontálny koncern - spojenie podnikov z toho istého výrobného stupňa (cieľ je dosiahnutie synergických efektov)
zmiešaný koncern - spojenie podnikov z rôznych odvetví (cieľ je diverzifikácia rizika)

Podľa druhu závislosti koncernových podnikov:
podriadený koncern  - v koncerne je aspoň jeden podnik v pomere závislosti od iného 
nepodriadený koncern - v koncerne sú všetky podniky vzájomne nezávislé (t.j. rovnocenné)

Podľa organizácie koncernu:
koncern materského podniku - podnik na čele koncernu sa venuje celému operatívnemu riadeniu naprieč všetkými funkčnými oblasťami podniku
holding  - podnik na čele koncernu sa venuje len strategickému riadeniu (Poznámka: Holdingová spoločnosť je tu definovaná ako spoločnosť, ktorá len iné podniky spravuje bez toho, aby sama aj vyrábala či obchodovala)

Podobné termíny 
Termín efektový koncern je veľmi podobný, resp. zhodný, s (v slovenčine novším) termínom skupina podnikov (angl. group of companies). 

Termín koncern (najmä ak ide o koncern efektový, dobrovoľne vytvorený a má monopolné postavenie) je prakticky zhodný s ekonomickou (nie právnou) definíciou anglosaského termínu trust.

Pozor na zámenu s anglickým termínom concern, ktorý v tomto kontexte znamená akýkoľvek podnik alebo obchodnú či výrobnú prevádzku."concern, n.". OED Online. September 2012. Oxford University Press. 28. november 2012 Dostupné online: concern ... - A business organization; a business, a firm; a commercial or manufacturing establishment.

Koncern môže mať napr. formu holdingu (Holding je vlastne efektový koncern alebo v užšom zmysle efektový koncern, v ktorom podnik na čele koncernu podriadené podniky len strategicky spravuje). Český Obchodný zákonník v §66a(7), zdá sa, stotožňuje termín holding s termínom koncern (holding je uvedený v zátvorke za slovom koncern).

 Referencie 

 Literatúra 
Ovečková, O. et al.: Slovník obchodného práva, 1994
Wöhe, G.: Einführung in die Allgemeine Betriebswirtschaftslehre, 1981
Wöhe, G.: Úvod do podnikového hospodářství, 2007  (preklad z nemeckého Einführung in die Allgemeine Betriebswirtschaftslehre)
Woll, A. (ed.): Wirtschaftslexikon, 1992

Kategória:Obchodné právo
Kategória:Podniky